ОШ“ПЕТАР КОЧИЋ“

ИНЂИЈА

Царта Душана бр.9

Дел.бр.:95

Датум: 31.1.2024.

На основу члана 119.став 1.тачка 1. Закона о основама система образовања и васпитања („Службени гласник РС“,бр. 88/17..92/23), Школски одбор ОШ»Петар Кочић» Инђија, на својој седници одржаној дана 31.1.2024.г., доноси

**ПРАВИЛНИК**

**о изменама и допунама**

**ПРАВИЛНИКА**

**О ОРГАНИЗАЦИЈИ БУЏЕТСКОГ РАЧУНОВОДСТВА**

У Правилнику о организацији буџетског рачуноводства (дел.бр. 889/4.11.2020- даље: Правилник), члан 1, мења се и гласи:

„Члан 1

Овим правилником ближе се уређује организација рачуноводственог система; функционисање система интерне финансијске контроле; годишње и периодично извештавање; усклађивање пословних књига, попис имовине и обавеза и усаглашавање потраживања и обавеза; закључивање и чување пословних књига и рачуноводствених исправа, као и утврђивање одговорности запослених у буџетском рачуноводству.

Организација рачуноводственог система из става 1. овог члана обухвата вођење буџетског рачуноводства, услове и начин вођења пословних књига и евиденција, дефинисање рачуноводствених исправа, кретање рачуноводствених исправа, рокови за састављање и достављање рачуноводствених исправа.

Под појмом организације у смислу става 1. овог члана сматра се уређен систем активности, поступака, надлежности, одговорности и обавеза свих лица и послова укључених у функционисање буџетског рачуноводства индиректног корисника буџетских средстава (даље: буџетског корисника) на начин који осигурава законитост и исправност његовог рада, односно пословања.

Организација из става 1. овог члана темељи се на начелима уредног књиговодства као општим начелима којима се штити објективност и целовитост финансијског извештавања у складу са захтевима и интересима рачуноводствене професије.

На појединости које нису ближе уређене овим правилником примењује се закон којим се уређује буџетски систем, односно подзаконски прописи донети на основу тог закона.

Термини изражени у овом Правилнику у граматичком мушком роду подразумевају природни мушки и женски род лица на које се односе.“

Члан 2

Овај Правилник ступа на снагу осмог дана од дана објављивања на огласној табли школе.

Председник Школског одбора ОШ“Петар Кочић“ Инђија

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Драгана Јанковић

Објављен на огласној табли школе,

Дана : 31.1.2024.г.